**Kemi City FC** oli vuonna 2019 perustettu kemiläinen jalkapalloseura. Se pelasi kotiottelunsa Sauvosaaren urheilupuistossa. Seuran tunnusvärit olivat valkoinen ja sininen. 

Kemi City FC perustettiin talvella 2019 konkurssiin menneen PS Kemi Kingsin raunioille. Seura pelasi ensimmäisen kauden 2019 Kolmosta ja nousi kaudeksi 2020 Kakkoseen. Kemi City FC putosi Kakkosesta kauden 2021 päätteeksi ja samalla seura meni konkurssiin.

Kemin Palloseura toimi Kemi City FC:n junioriorganisaationa.

Historia
--------

PS Kemin konkurssin myötä kemiläistä jalkapalloilua jatkettiin Kolmosessa. Uusi seura Kermi City FC perustajina olivat samat tahot, jotka olivat mukana PS Kemin toiminnassa. Uuden seuran osaomistajaksi tuli brittiläinen urheilumarkkinointiyhtiö Redstrike 40 prosentin omistusosuudella. Näin puheenjohtajana ja joukkueen valmentajana olivat englantilaiset. Heistä tunnetuin oli aiemmin PS Kemiä valmentanut Tommy Taylor.

Kemi City FC aloitti toimintansa PS Kemi Akatemian paikalla Pohjois-Suomen Kolmosessa kaudella 2019. Seura päätti kautensa lohkon voittajana nousten Kakkoseen kaudeksi 2020, jossa se sijoittui kahdeksanneksi. Kaudella 2021 Kemi City FC jäi lohkonsa viimeiseksi Kakkosessa ja putosi sarjasta.

Stadion
-------

*Pääartikkeli: Sauvosaaren urheilupuisto*
Sauvosaaren urheilupuiston takakenttä.
Kemi City FC pelaa pelinsa Sauvosaaren urheilupuiston takakentällä, jota on Kemin kaupungin toimesta kehitetty PS Kemi Kingsin Ykkösen ja Veikkausliiga-aikana eli vuosina 2015-2018. Katsomon kokonaiskapasiteetti on 4 500 katsojaa. Vuonna 2017 pääkatsomossa oli vuonna 1 100 ja vastakkaisessa aurinkokatsomossa 780 kuppipenkillistä paikkaa. Toisessa päädyssä oli pieni istumakatsomo ja murskepintainen seisomakatsomo. Kentän reunalla oli myös VIP-tilat ja kuuluttamo. Stadion oli valaisematon.

PS Kemin ensimmäisellä Veikkausliiga-kaudella 2016 takakentälle valmistui uusi katettu katsomo, jossa on kuppi-istuimet 1 100 hengelle. Lisäksi vastapäiseen, merenpuoleiseen katsomoon kiinnitettiin noin tuhat kuppi-istuinta.

### PS Kemin puheenjohtajat

* Mark Tivey (2019)
* Juha Pasoja (2019)

Pelaajat ja valmentajat
-----------------------

### Valmentajat

* Joukkueenjohtaja:
* Valmentaja: Jari Åhman
* Apuvalmentaja: Mikko Vilmunen

### Entiset päävalmentajat

* Dean Sibson (2019)
* Tommy Taylor (2019)

Sarjasijoitukset
----------------

| Kausi | Sarja | Sija | O | V | T | H | TM–PM | P |
| --- | --- | --- | --- | --- | --- | --- | --- | --- |
| **2019** | Kolmonen (Pohjosi-Suomi) | **1.** | 16 | 12 | 2 | 2 | 34-9 | 38 |
| **2020** | Kakkonen (Lohko C) | **8.** | 17 | 7 | 0 | 10 | 28–32 | 21 |
|
| **2021** | Kakkonen (Lohko C) | **12.** | 22 | 2 | 1 | 19 | 20–62 | 7 |

Lähteet
-------

1. ↑  Yhteystiedot - PS Kemi *Pskemi.fi*. PS Kemi. Viitattu 30.10.2016.
2. 1 2  *Jalkapallokirja 2015*, s. 458. Suomen Palloliitto, 2015.
3. ↑  Verottaja haki PS Kemi Oy:n konkurssiin *yle.fi*.  19.3.2019. YLE. Viitattu 24.11.2020.
4. ↑  "Tämä on pe­laa­jien juhla, meillä on hyvä ryhmä", rie­muit­si Kemi Cityn Kak­ko­seen luot­san­nut Juha Pasoja *lapinkansa.fi*.  21.9.2019. Lapin Kansa. Viitattu 24.11.2020.
5. 1 2  Neljässä vuodessa Veikkausliigasta konkurssiin ja alasarjoihin *suomifutis.com*. Viitattu 19.2.2023.
6. ↑  Alavuotunki, Jaakko: Muovi haisee nyt Kemissä *kansanuutiset.fi*.  1.3.2019. Kansan Uutiset. Viitattu 24.11.2020.
7. ↑  KEMI CITY FC PROMOTED TO THE KAKKONEN *redstrike.com*.  1.3.2019. Redstrike.  Arkistoitu 27.11.2020. Viitattu 24.11.2020. en}}
8. ↑  Liimatta, Ville: JJK ja PS Kemi jatkavat pelejään Kolmosessa *suomifutis.com*.  12.2.2019. Viitattu 24.11.2020.
9. ↑  Valikainen, Jouni: Sauvosaaren urheilupuiston yleissuunnitelma kommentoitavissa – kustannusarvio 3-4 miljoonan välillä  1.11.2017. Lapin Kansa. Viitattu 2.11.2017.
10. ↑  Heikinmatti, Antti: Kemin Sauvosaareen havitellaan monipuolista urheilupuistoa – listoilla myös jalkapalloväen toivoma lämmitetty tekonurmi  26.9.2017. Yle Urheilu. Viitattu 3.11.2017.
11. ↑  Sauvosaaren kenttä sai lahjoituksena 1000 kuppi-istuinta – "Aivan mieletön juttu"  30.5.2016. Lapin Kansa.  Arkistoitu 29.10.2017. Viitattu 2.11.2017.

Aiheesta muualla
----------------

* Kemi City FCn virallinen sivusto